PATVIRTINTA

Šilalės rajono savivaldybės

administracijos direktoriaus

2022 m. gegužės 16 d. įsakymu

Nr. DĮV-390

**ŠILALĖS RAJONO SAVIVALDYBĖS ADMINISTRACIJOS**

**VALSTYBĖS TARNAUTOJŲ IR DARBUOTOJŲ CIVILINĖS SAUGOS MOKYMO ORGANIZAVIMO IR VYKDYMO TVARKOS APRAŠAS**

**I. SKYRIUS**

**BENDROSIOS NUOSTATOS**

1. Šilalės rajono savivaldybės administracijos valstybės tarnautojų ir darbuotojų civilinės saugos mokymo organizavimo ir vykdymo tvarkos aprašas (toliau - Tvarkos aprašas) nustato Šilalės rajono savivaldybės administracijos valstybės tarnautojų (toliau - Savivaldybės valstybės tarnautojų ir darbuotojų civilinės saugos mokymo organizavimo ir vykdymo tvarką.)  
 2. Tvarkos aprašo tikslas - užtikrinti tinkamą Savivaldybės valstybės tarnautojų ir darbuotojų, įeinančių į Šilalės rajono savivaldybės ekstremalių situacijų komisijos ir ekstremaliųjų situacijų operacijų centro sudėtį, ir kitų Savivaldybės valstybės tarnautojų ir darbuotojų civilinės saugos mokymo organizavimą ir vykdymą.

3. Tvarkos apraše vartojamos sąvokos atitinka Lietuvos Respublikos civilinės saugos įstatyme ir kituose civilinę saugą reglamentuojančiuose teisės aktuose vartojamas sąvokas.

**II. SKYRIUS**

**CIVILINĖS SAUGOS MOKYMO ORGANIZAVIMAS**

4. Savivaldybės valstybės tarnautojų ir darbuotojų civilinės saugos mokymą sudaro:

4.1. Šilalės rajono savivaldybės ekstremalių situacijų komisijos pirmininko ir šios komisijos narių civilinės saugos mokymo organizavimas;

4.2. Šilalės rajono savivaldybės ekstremaliųjų situacijų operacijų centro koordinatoriaus ir šio centro narių civilinės saugos mokymo organizavimas;

4.3. kitų Savivaldybės valstybės tarnautojų ir darbuotojų civilinės saugos mokymo darbo vietoje organizavimas ir vykdymas.

5. Savivaldybės valstybės tarnautojų ir darbuotojų civilinės saugos mokymą sudaro:

5.1. įvadinis (teorinis) civilinės saugos mokymas;

5.2. tęstinis (teorinis) civilinės saugos mokymas;

5.3. praktinis civilinis saugos mokymas.

6. Šilalės rajono savivaldybės ekstremalių situacijų komisijos pirmininkas, šios komisijos nariai, ekstremaliųjų situacijų operacijų centro koordinatorius privalo išklausyti įvadinius civilinės saugos kursus Priešgaisrinės apsaugos ir gelbėjimo departamento prie vidaus reikalų ministerijos Ugniagesių gelbėtojų mokykloje. Pasikeitus Šilalės rajono savivaldybės ekstremalių situacijų komisijos sudėčiai ar ekstremaliųjų situacijų operacijų centro koordinatoriui, civilinės saugos kursus privalo išklausyti tik nauji šios komisijos nariai ar naujai paskirtas ekstremaliųjų situacijų operacijų centro koordinatorius, neturintis galiojančio (atitinkamos programos) civilinės saugos kursų baigimo pažymėjimo.

7. Šilalės rajono savivaldybės ekstremaliųjų situacijų operacijų centro nariai privalo išklausyti įvadinius civilinės saugos kursus Priešgaisrinės apsaugos ir gelbėjimo departamento prie vidaus reikalų ministerijos Klaipėdos priešgaisrinėje gelbėjimo valdyboje. Pasikeitus Šilalės rajono savivaldybės ekstremaliųjų situacijų operacijų centro sudėčiai, civilinės saugos kursus privalo išklausyti tik nauji šio centro nariai, neturintis galiojančio (atitinkamos programos) civilinės saugos kursų baigimo pažymėjimo.

8. Savivaldybės administracijos valstybės tarnautojas, įgyvendinantis savivaldybės funkcijas civilinės saugos srityje, privalo išklausyti įvadinius civilinės saugos kursus Priešgaisrinės apsaugos ir gelbėjimo departamento prie vidaus reikalų ministerijos Ugniagesių gelbėtojų mokykloje.

9. Savivaldybės valstybės tarnautojų ir darbuotojų registracija į civilinės saugos kursus vykdomas Tvarkos aprašo 6 ir 7 punktuose nurodytiems subjektams nustatyta tvarka. Už Savivaldybės valstybės tarnautojų ir darbuotojų registracijos į civilinės saugos kursus organizavimą atsakingas Šilalės rajono savivaldybės valstybės tarnautojas, įgyvendinantis savivaldybės funkcijas civilinės saugos srityje.

10. Dėl Šilalės rajono savivaldybės ekstremalių situacijų komisijos narių ir Šilalės rajono   
savivaldybės ekstremaliųjų situacijų operacijų centro narių, kurie nėra Savivaldybės valstybės tarnautojai ar darbuotojai, ūkio subjektų ir (ar) įstaigų vadovai raštu informuojami apie būtinybę jų darbuotojams išklausyti įvadinius civilinės saugos kursus.

11. Tęstinius civilinės saugos mokymo kursus Tvarkos aprašo 6-8 punktuose nurodyti Savivaldybės valstybės tarnautojai ir darbuotojai privalo išklausyti pasibaigus įvadinių civilinės saugos kursų baigimo pažymėjimo galiojimo terminui.

12. Apie būtinybę išklausyti tęstinius civilinės saugos kursus Tvarkos aprašo 10 punkte nurodytiems civilinės saugos sistemos subjektų nariams, šių ūkio subjektų ir (ar) įstaigų, kuriuos jie  
atstovauja vadovai, informuojami raštu.

**III. SKYRIUS**

**CIVILINĖS SAUGOS MOKYMO DARBO VIETOJE IR PRAKTINIŲ ĮGŪDŽIŲ**

**TIKRINIMO TVARKA**

13. Savivaldybės valstybės tarnautojai ir darbuotojai (išskyrus valstybės tarnautojus ir darbuotojus, nurodytus Tvarkos aprašo 6-8 punktuose) civilinės saugos mokosi darbo vietoje. Už šių Savivaldybės valstybės tarnautojų ir darbuotojų civilinės saugos mokymo organizavimą ir vykdymą atsakingas Šilalės rajono savivaldybės valstybės tarnautojas, įgyvendinantis Šilalės rajono savivaldybės funkcijas civilinės saugos srityje.

14. Savivaldybės valstybės tarnautojų ir darbuotojų civilinės saugos mokymas darbo vietoje organizuojamas pagal tipinę civilinės saugos mokymo programą, patvirtintą Priešgaisrinės apsaugos ir gelbėjimo departamento prie vidaus reikalų ministerijos direktoriaus, ir kiekvienais metais yra skiriama ne mažiau kaip po 2 valandas.

15. Papildomai Savivaldybės valstybės tarnautojai ir darbuotojai civilinės saugos mokymo metu supažindinami su civilinę saugą reglamentuojančių teisės aktų pakeitimais, Šilalės rajono savivaldybės parengtais ir (ar) planuojamais rengti dokumentais civilinės saugos srityje, taip pat su kita savivaldybės vykdoma ar planuojama vykdyti veikla šioje srityje, analizuojamos Šilalės rajono savivaldybėje įvykusių įvykių, ekstremaliųjų įvykių ir (ar) susidariusių ekstremaliųjų situacijų metu kilusios problemos, teikiamos saugaus elgesio rekomendacijos.

16. Savivaldybės valstybės tarnautojų ir darbuotojų civilinės saugos mokymas yra įforminamas protokolu (priedas), kurį pasirašo Administracijos direktorius ir asmuo, vykdęs mokymą pagal Programą.

17. Praktinis civilinės saugos mokymas vykdomas savivaldybės organizuojamų civilinės saugos pratybų metu. Praktiniame civilinės saugos mokyme dalyvauja Šilalės rajono savivaldybės ekstremalių situacijų komisijos ir ekstremaliųjų situacijų operacijų centro nariai. Savivaldybės valstybės tarnautojai ir darbuotojai, neįeinantys į šiame punkte nurodytų civilines saugos sistemos subjektų sudėtį, civilinės saugos pratybų organizatorių sprendimu gali būti įtraukti į praktinį civilinės saugos mokymą.

**IV. SKYRIUS**

**BAIGIAMOSIOS NUOSTATOS**

18. Savivaldybės valstybės tarnautojas, įgyvendinantis savivaldybės funkcijas civilinės saugos srityje, turi teisę:

18.1. organizuodamas civilinės saugos mokymus darbo vietoje, dėl šių mokymų organizavimo ir vykdymo prašyti pagalbos Priešgaisrinės apsaugos ir gelbėjimo departamento prie vidaus reikalų ministerijos Klaipėdos priešgaisrinės gelbėjimo valdybos ir kitų savivaldybės teritorijoje veiklą vykdančių įstaigų;

18.2 prašyti į Šilalės rajono savivaldybės ekstremalių situacijų komisijos ir ekstremaliųjų   
situacijų operacijų centro sudėtį įeinančių ūkio subjektų ir įstaigų darbuotojų pateikti informaciją apie jų civilinės saugos kursų išklausymą.

  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Šilalės rajono savivaldybės valstybės tarnautojų

ir darbuotojų civilinės saugos mokymo organizavimo

ir vykdymo tvarkos aprašo

priedas

**ŠILALĖS RAJONO SAVIVALDYBĖS ADMINISTRACIJOS VALSTYBĖS TARNAUTOJŲ IR DARBUOTOJŲ CIVILINĖS SAUGOS MOKYMŲ**

**P R O T O K O L A S**

**\_\_\_\_\_\_\_\_\_\_\_\_\_\_\_**

(data)

\_\_\_\_\_\_\_\_\_\_\_\_\_\_\_

(sudarymo vieta)

Mokymo data:

Mokymo temos:

1.

2.

Mokymo dalyvių, išklausiusių civilinės saugos mokymo programos kursą, sąrašas

|  |  |  |
| --- | --- | --- |
| Eil. Nr. | Pavardė ir vardas | Pareigos |
|  |  |  |
|  |  |  |
|  |  |  |

Administracijos direktorius (Parašas) (Vardas ir pavardė)

Asmens, vykdžiusio civilinės saugos

mokymą pagal programą, pareigos (Parašas) (Vardas ir pavardė)